Ρεμί Γκαρντ

Παίκτης

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Προερχόμενος από τα τμήματα υποδομής της Ολιμπίκ Λυών, ο Ρεμί Γκαρντ ξεκίνησε από εκεί την επαγγελαμτική του καριέρα το 1988 και σύντομα κατάφερε να κερδίσει την εμπιστοσύνη του, τότε, προπονητή της ομάδας Ρεϊμόν Ντομενέκ, ο οποίος του έδωσε το περιβραχιόνιο του αρχηγού της ομάδας. Συμμετείχε στην επάνοδο της OL στην Λιγκ 1, οδηγώντας την ομάδα του στην κατάκτηση του πρωταθλήματος της Λιγκ 2 της σεζόν 1988-1989. Ο Γκαρντ πέτυχε συνολικά 24 τέρματα σε 145 αγώνες με την ομάδα, μέχρι την αποχώρησή του το 1993.
Συνέχισε την καριέρα του στην ΡΚ Στρασμπούρ από το 1993 ως το 1996, προσθέτοντας στην τροπαιοθήκη του την θέση του φιναλίστ του Κυπέλλου Γαλλίας του 1995, έχοντας ως συμπαίκτες του, μεταξύ άλλων, τους Φρανκ Λεμπέφ, Μαρκ Κελέρ, Αλεξάντρ Μοστοβόι.
Το 1996, εντάχθηκε στους Gunners της Άρσεναλ, όπου προπονητής ήταν ο Αρσέν Βενγκέρ και έγινε ο πρώτος αλλοδαπός ποδοσφαιριστής που να φορέσει το περιβραχιόνιο του αρχηγού της ομάδας του Λονδίνου, με τον ερχομό του το 1996. Το 1998, πραγματοποίησε το νταμπλ, κατακτώντας το πρωτάθλημα και το FA Cup.
Αγωνίστηκε με την Εθνική Γαλλίας 6 φορές, συμμετέχοντας επίσης στην 20μελή αποστολή που έλαβε μέρος στο Euro 1992, το οποίο έλαβε χώρα στην Σουηδία.

Αποκατάσταση

Με το τέλος της καριέρας του, εργάστηκε ως σχολιαστής στο Canal+, ενώ ανέλαβε τον σχολιασμό των ηλεκτρονικών παιχνιδιών Pro Evolution Soccer 2 με τον Σιρίλ Λινέτ και των FIFA 2004 και 2005 με τον Γκρεγκουάρ Μαργκοτόν.
Από το 2003, ξεκίνησε να εργάζεται σε διάφορα πόστα στην Ολιμπίκ Λυών, καταλαμβάνοντας μεταξύ άλλων την θέση του βοηθού προπονητή του Πολ Λε Γκεν, και στη συνέχεια του Ζεράρ Ουγιέ. Το 2010, ανέλαβε διευθυντής των τμημάτων υποδομής της Ολιμπίκ Λυών, διαδεχόμενος σε αυτή την θέση τον Ζωρζ Προστ. Οι διάφορες θέσεις που ανέλαβε ο Γκαρντ εντός της Ολιμπίκ Λυών του έδωσαν την δυνατότητα να αντιληφθεί, στο σύνολό της, την λειτουργία της ομάδας, αποτελώντας έτσι την ιδανικότερη λύση μετά την απόλυση του Κλοντ Πυέλ με το τέλος της σεζόν 2010-2011.

Προπονητής

Ο Ρεμί Γκαρντ ανέλαβε χρέη τεχνικού της πρώτης ομάδας της OL στις 21 Ιουνίου 2011, παίρνοντας την θέση του απολυθέντα Κλοντ Πυέλ. Το προφίλ του αντιστοιχούσε απόλυτα στη νέα πολτική του προέδρου της ομάδας Ζαν-Μισέλ Ολά, ο οποίος επιθυμούσε η ομάδα να στηρίζεται σε νεαρούς από τις ακαδημίες της, ώστε να μειωθεί το κόστος της και να διευκολυνθεί η χρηματοδότηση του μελλοντικού Σταντ ντε Λυμιέρ.
Παρά μία δύσκολη καλοκαιρινή προετοιμασία (2 ήττες, 2 ισοπαλίες και μονάχα μία νίκη), κατάφερε να πετύχει την πρώτη του νίκη στο πρωτάθλημα ως προπονητής, από την πρώτη κιόλας αγωνιστική της Λιγκ 1, στην εκτός έδρας αναμέτρηση με αντίπαλο την Νις. Ο πρώτος του αγώνας στο Ζερλάν, όμως, ολοκληρώθηκε με ισόπαλο σκορ (1-1) απέναντι στην ΑΚ Αζαξιό.
Κατά την πρώτη του συμμετοχή στο Τσάμπιονς Λιγκ ως προπονητής της OL, έφτασε στις 12 τον αριθμό των συνεχόμενων συμμετοχών της ομάδας στην διοργάνωση, μετά τον αποκλεισμό της ρωσικής Ρουμπίν Καζάν από την ομάδα του (3-1 στο Ζερλάν, 1-1 στην Ρωσία). Οι προπονητικές του ικανότητες  απέδωσαν καρπούς στο Τσάμπιονς Λιγκ στις 7 Δεκεμβρίου 2011 στον αγωνιστικό χώρο του γηπέδου της Ντιναμό Ζάγκρεμπ : χάρη σε μια νίκη με σκορ 7-1, οι Lyonnais επανακατέλαβαν, εντελώς απρόσμενα, με το κριτήριο της διαφοράς τερμάτων, την δεύτερη θέση του ομίλου τους και προκρίθηκαν για την φάση των 16 της διοργλανωσης για 9η διαδοχική σεζόν στην ιστορία τους.
Στην Λιγκ 1, η επιθετική τακτική στο αγωνιστικό στυλ της ομάδας που εισήγαγε ο Γκαρντ, οδήγησε την Λυών στην πρώτη θέση του πρωταθλήματος, από την 6η κιόλας αγωνιστική του.
Παρά αυτή την πρώτη θέση, ηττήθηκε για πρώτη φορά στη σεζόν από την Καέν (1-0 στο Καέν), έπειτα από αήττητο σερί 10 αγώνων σε όλες τις διοργανώσεις.
Από αυτή την ήττα στην Καέν και μετά, η Ολιμπίκ Λυών δέχτηκε 6 εκτός έδρας ήττες (Παρί ΣΖ, Λιλ, Σοσό, Βαλανσιέν, Μονπελιέ και Μπορντό) και δύο εντός έδρας, με το ίδιο σκορ (1-2), απέναντι στις Ρεν και Καέν. Κατέκτησε τον πρώτο του τίτλο με την Ολιμπίκ Λυών στη διάρκεια αυτής της σεζόν : η ομάδα κατέβαλε την αντίσταση της ερασιτεχνικής ΟΣ Κεβιγί με σκορ 1- 0 στον τελικό του Κυπέλλου Γαλλίας, χάρη σε ένα τέρμα του Λισάντρο Λόπες. Τρεις μήνες αργότερα πέτυχε την δεύτερή του επιτυχία με την ομάδα, κατακτώντας το Σούπερ Καπ Γαλλίας απέναντι στην Μονπελιέ ΣΚ.